smcproject/ml-wiki-sentences huggingface dataset:
സാധാരണയായി അമീബിക അതിസാരം ഉണ്ടാക്കുന്നത് എന്റമീബ ഹിസ്റ്റോലിറ്റിക്ക എന്ന പ്രോട്ടോസോവയാണ്.
രണ്ടുതരം വയറുകടിയുടെയും അണുക്കൾ മലത്തിൽക്കൂടിയാണ് പുറത്തുവരുന്നത്.
ഈച്ചയും പാറ്റയും ഈ അണുക്കളെ ഭക്ഷ്യപാനീയങ്ങളിൽ എത്തിക്കുന്നു.
രോഗാണുബാധിതമായ ആഹാരമോ ജലമോ കഴിക്കുന്നവർക്ക് രോഗമുണ്ടാകുന്നു.
മലവിസർജ്ജനം ഇടയ്ക്കിടെ ഉണ്ടാകുന്നു.
മലം വെള്ളം പോലെയാകുന്നു.
ഇതിൽ രക്തവും ശ്ലേഷ്മവും കാണപ്പെടുന്നു.
ശക്തമായ ഉദരവേദനയും ഉണ്ടാകാറുണ്ട്.
വയറുകടിയുടെ ഫലമായി ശരീരത്തിൽ നിന്നും അമിതമായി ജലനഷ്ടം ഉണ്ടാകുന്നു.
ജലനഷ്ടം തടയാനായി രോഗിക്ക് ധാരാളം ജലം നൽകേണ്ടതാണ്.
ഓ.ആർ.എസ് ലായിനി ജലനഷ്ടവും ലവണനഷ്ടവും തടയാൻ വളരെ നല്ലതാണ്.
ചില തരം വയറുകടിക്ക് ആന്റിബയോട്ടിക്കുകൾ നൽകിയാൽ ശമനം കണ്ടേക്കാം.
രോഗം തടയാനുള്ള ഏറ്റവും നല്ല മാർഗ്ഗം മലം ശരിയായ രീതിയിൽ മറവു ചെയ്യുകയും, ഈച്ചയും പാറ്റയും കയറിയ ഭക്ഷണപദാർഥങ്ങൾ ഒഴിവാക്കുകയുമാണ്.
കണ്ണാടിപ്പായ ഇംഗ്ലീഷ് വിലാസം https://ml.wikipedia.org/wiki/Kannadipaya
കേരളത്തിലെ ആദിവാസി ഗോത്ര ജനവിഭാഗങ്ങളായ ഊരാളി , മന്നാൻ , മുതുവ , കാടർ എന്നിവർ നെയ്തുണ്ടാക്കുന്ന ഒരിനം പായയാണ് കണ്ണാടിപ്പായ .
കണ്ണാടി പോലെ തിളങ്ങുന്നതും മിനുസമുള്ളതുമാണ് കണ്ണാടിപ്പായ.
ഈറ്റ കൊണ്ട് വന്ന് പ്രത്യേക രീതിയിൽ തഴയാക്കിയെടുത്താണ് നെയ്യുന്നത്.
നല്ല തണുപ്പ് കിട്ടും, പത്ത് വർഷംവരെ നിലനിൽക്കും;4000 രൂപയോളം വില വരും.
ഈറ്റ എന്ന് പേരിലുണ്ടെങ്കിലും മുളവർഗത്തിലാണ് ഞൂഞ്ഞിൽ ഈറ്റ ഉൾപ്പെടുന്നത്.
ഒരു കരിമ്പുളി (ഈറ്റ)യുടെ ആദ്യത്തെ അളി മാത്രമേ പായ നെയ്യുന്നതിനായി ഉപയോഗിക്കൂ.
ട്രീറ്റ് ചെയ്യാതെ ഇവ പാകമായ രീതിയിൽ ചീകിയെടുത്തശേഷം നെയ്‌തെടുക്കും.
മിച്ചം വരുന്ന ഈറ്റയുടെ അളി ഉപയോഗിച്ച് ബാഗ്, പഴ്‌സ്, ഫ്ലവർവൈസുകൾ തുടങ്ങിയവയും നിർമ്മിക്കും.
ഒന്നരവർഷമായ ഈറ്റയും പഴുത്ത ഈറ്റയുമാണ് നിർമ്മാണത്തിന് ഉപയോഗിക്കുന്നത്.
കണ്ണാടിപ്പായ പരമ്പരാഗതമായി ഈറ്റയിലാണ് നിർമിക്കുന്നത്.
ഒരു മാസത്തോളം സമയം ഇവ നെയ്യാൻ എടുക്കും.
സാധാരണ പുൽപ്പായ, തഴപ്പായ എന്നിവയിൽ നിന്ന് വ്യത്യസ്തമായാണ് ഇവയുടെ നെയ്ത്ത്.
പൂർണമായും കൈകൊണ്ടാണ് നിർമാണം.
അപൂർവമായ ഞൂഞ്ഞിൽ ഈറ്റ പ്രത്യേക പ്രായത്തിലുള്ളതെടുത്താണ് പായ നിർമിക്കുന്നത്.
വിവിധ ഡിസൈനിലുണ്ടെങ്കിലും ചതുരക്കള്ളികളാണ് അടിസ്ഥാനം.
കണ്ണാടിപോലുള്ള ഈ ചതുര ഡിസൈൻ കാരണമാണ് പായക്ക് ആ പേരുവന്നത്.
അത്രയേറെ മിനുസമുള്ളതിനാൽ വെളിച്ചംതട്ടി കണ്ണാടിപോലെ തിളങ്ങുന്നതാണ് കാരണമെന്നും പറയുന്നു.
മുളയുടെ ഇത്രയേറെ നേർത്ത പാളികൊണ്ട് നിർമിക്കുന്ന പായ ഇന്ത്യയിൽത്തന്നെ വേറെയില്ല.
മടക്കുകയോ ഒടിക്കുകയോ ചെയ്യാം.
ഇതിൽ പതിക്കുന്ന പ്രകാശം പ്രതിബിംബം പോലെ പടർന്ന് പ്രതിഫലിക്കുന്നതായി തോന്നുമെന്നതാണ് മുഖ്യ ആകർഷണം.
ആറടി നീളവും നാലടി വീതിയുമുള്ള  കണ്ണാടിപ്പായ ഒരു കൈവണ്ണത്തിലുള്ള ഈറ്റക്കുഴലിൽ ചുരുട്ടി സൂക്ഷിക്കാനുമാകും.
വ്യത്യസ്ത ഇനങ്ങൾ
ആനച്ചെവിടൻ, രണ്ട് വരി, മൂന്ന് വരി, നാല് വരി, നടുപ്പായ എന്നിങ്ങനെ ഡിസൈൻ അനുസരിച്ച് പേരുകളും വ്യത്യാസപ്പെട്ടിരിക്കും.
ഭൗമസൂചിക പദവി
കണ്ണാടിപ്പായക്ക്​ ഭൗമസൂചിക പദവി നേടുന്നതിൻറെ ഭാഗമായി  സമർപ്പിക്കുന്ന അപേക്ഷ മുൻനിർത്തി ആലോചന യോഗം സംഘടിപ്പിച്ചിരുന്നു.
ബാംബൂ മേളയിൽ
2024ൽ എറണാകുളത്തു നടന്ന ബാംബൂ മേളയിൽ ഇടുക്കി കഞ്ഞിക്കുഴിയിലെ വെൺമണിയിൽ നിന്നുള്ള ഊരാളി ആദിവാസി സമുദായത്തിൽ പെട്ട നീലി, തങ്കമ്മ എന്നിവരെത്തിയിരുന്നു.
ആദിവാസി വിഭാഗങ്ങളുടെ  തത്സമയമായി മേളയിൽ കണ്ണാടിപ്പായ നെയ്തെടുത്തിരുന്നു.
അവലംബം ↑ https://www.madhyamam.com/kerala/local-news/thrissur/--1006538 ↑ https://keralakaumudi.com/news/news.php?id=982248 u=local-news-kottayam-982248 ↑ https://prd.kerala.gov.in/ml/node/277846 പുറം കണ്ണികൾ Kannadipaya’ – role of geographical indication in brand-making and conservation
ചെമ്മലമറ്റം ഇംഗ്ലീഷ് വിലാസം https://ml.wikipedia.org/wiki/Chemmalamattom
കോട്ടയം ജില്ലയിലെ മീനച്ചിൽ താലൂക്കിലെ തിടനാട് ഗ്രാമപഞ്ചായത്തിലെ ഒരു ഗ്രാമമാണ് ചെമ്മലമറ്റം .
എൽ.എഫ്.എച്ച്.എസ് ചെമ്മലമറ്റം എന്ന ഹൈസ്കൂൾ ഇവിടെയണ് സ്ഥിതിചെയ്യുന്നത്.
സ്കൂളിനോട് ചേർന്ന് പന്ത്രണ്ട് ശ്ലീഹമാരുടെ ഒരു ദേവാലയമുണ്ട്.
ചെമ്മലമറ്റം എന്ന നാമത്തിന്റെ നിദാനം ഈ സ്ഥലത്തിന്റെ മണ്ണിന്റെ നിറം ചുവപ്പായതുകൊണ്ടാണെന്നു പറയപ്പെടുന്നു.
നെന്മണിക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Nenmanikkara_Gramapanchayat
തൃശ്ശൂർ ജില്ലയിലെ മുകുന്ദപുരം താലൂക്കിലായി കൊടകര ബ്ളോക്കിലാണ് 11.41 ചതുരശ്രകിലോമീറ്റർ വിസ്തീർണ്ണമുള്ള നെന്മണിക്കര ഗ്രാമപഞ്ചായത്ത് സ്ഥിതി ചെയ്യുന്നത്.
1977-ൽ ആണ് നെന്മണിക്കര പഞ്ചായത്ത് രൂപീകൃതമായത്.
അതുവരെ തൃക്കൂർ പഞ്ചായത്തിന്റെ ഭാഗമായിരുന്നു.
ഈ പഞ്ചായത്തിലാണ് വിവാദമായ പാലിയേക്കര ടോൾ പ്ലാസ സ്ഥിതിചെയ്യുന്നത്.
തൃശ്ശൂർ, മുകുന്ദപുരം താലൂക്കുകളുടെ അതിർത്തിയിലാണ് ഈ ടോൾ പ്ലാസ പണിതിരിയ്ക്കുന്നത്.
അതിരുകൾ തെക്ക്‌ - പുതുക്കാട് , പറപ്പൂക്കര പഞ്ചായത്തുകൾ വടക്ക് - തൃശ്ശൂർ കോർപ്പറേഷൻ , തൃക്കൂർ , പുത്തൂർ പഞ്ചായത്തുകൾ കിഴക്ക് - അളഗപ്പനഗർ , തൃക്കൂർ പഞ്ചായത്തുകൾ പടിഞ്ഞാറ് - വല്ലച്ചിറ പഞ്ചായത്ത് , തൃശ്ശൂർ കോർപ്പറേഷൻ എന്നിവ വാർഡുകൾ തലോർ തലോർ പാറപ്പുറം പാലിയേക്കര പുലക്കാട്ടുകര നെൻമണിക്കര പാലാഴി നോർത്ത്‌ ചെറുവാൾ പാലാഴി സെന്റർ പാലാഴി വെസ്റ്റ് മടവാക്കര ചിറ്റിശ്ശേരി സൗത്ത് എറവക്കാട് ചിറ്റിശ്ശേരി സെന്റർ കുന്നിശ്ശേരി ചിറ്റിശ്ശേരി നോർത്ത് സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് കൊടകര വിസ്തീര്ണ്ണം 11.41 ചതുരശ്ര കിലോമീറ്റർ ജനസംഖ്യ 18,664 പുരുഷന്മാർ 9150 സ്ത്രീകൾ 9514 ജനസാന്ദ്രത 1636 സ്ത്രീ : പുരുഷ അനുപാതം 1040 സാക്ഷരത 88.79% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/nenmanikkarapanchayat Archived 2015-11-20 at the Wayback Machine .
വിടരുന്ന മൊട്ടുകൾ ഇംഗ്ലീഷ് വിലാസം https://ml.wikipedia.org/wiki/Vidarunna_Mottukal
നീലാ പ്രൊഡക്ഷൻസിൻറെ ബാനറിൽ പി. സുബ്രഹ്മണ്യം നിർമ്മിച്ച് സംവിധാനം ചെയ്ത ഇന്ത്യൻ മലയാള ചലച്ചിത്രമാണ് വിടരുന്ന മൊട്ടുകൾ .
1977 ൽ കേരള സംസ്ഥാന ചലച്ചിത്ര അവാർഡ് നേടിയ ഈ കുട്ടികളുടെ സിനിമ അതിന്റെ സംവിധായകൻ പി. സുബ്രഹ്മണ്യത്തിന് പ്രത്യേക അവാർഡും നേടിക്കൊടുത്തു.
ചിത്രത്തിൽ മധു , കവിയൂർ പൊന്നമ്മ , രാഘവൻ , മാസ്റ്റർ സന്തോഷ്കുമാർ, കൈലാസ്നാഥ്, എസ്.പി. പിള്ള, തിക്കുറിശ്ശി, കുതിരവട്ടം പപ്പു, വഞ്ചിയൂർ മാധവൻ നായർ, സണ്ണി, അയിരൂർ സത്യൻ, കുണ്ടറ ഭാസി, ചവറ വി.പി. നായർ, സി.ഐ. പോൾ, വിജയകുമാർ, എൻ.എസ്. വഞ്ചിയൂർ, ആർ.സി. നായർ, തോപ്പിൽ രാമചന്ദ്രൻ, ഉദയൻ, സത്യൻ, മാസ്റ്റർ സായികുമാർ , മാസ്റ്റർ രാജീവ് രംഗൻ, മാസ്റ്റർ ജോസ്, മാസ്റ്റർ അജയകുമാർ, ബേബി സുമതി , ബേബി ബിന്ദു, ബേബി കവിത, ആശാ രാഘവൻ, ആയിഷ, ജൂനിയർ ഷീല, പ്രമീളാ ചന്ദ്രൻ, രതിറാണി, ബേബി സ്വപ്ന, സജ്ന ചന്ദ്രൻ, ബേബി ലാനി ആന്റണി, ഡോ. കെ. ആർ നമ്പൂതിരി, ആനന്ദവല്ലി, ആറന്മുള പൊന്നമ്മ , മല്ലിക , രാധാമണി, ലളിതശ്രീ, വിജയലക്ഷ്മി, ബേബി അംബിക എന്നിവർ പ്രധാന കഥാപാത്രങ്ങളെ അവതരിപ്പിച്ചു.
ചിത്രത്തിലെ ഗാനങ്ങൾക്ക് കെ. ജി ദേവരാജനാണ് സംഗീത നൽകിയത്.
മലയാള നടി മേനകയുടെ ആദ്യ ചിത്രമായിരുന്നു ഇത്.
അഭിനേതാക്കൾ മധു - ഹെഡ്മാസ്റ്റർ സത്യശീലൻ കവിയൂർ പൊന്നമ്മ - ലക്ഷ്മി രാഘവൻ - ഗോപാലൻ ബേബി സുമതി - കാഞ്ചന കൈലാസ്നാഥ് ചന്ദ്രൻ (ബാല നടൻ) മല്ലിക സുകുമാരൻ - സ്‌കൂൾ അധ്യാപിക സായികുമാർ - വിക്രം (ബാല താരം) കെപി‌എസി സണ്ണി - സുലുവിന്റെ ഭർത്താവ് രാധാമണി - സുലു അംബിക (ബാലതാരം) - സുമം ആനന്ദവല്ലി - അമ്മിണി ചവറ വി. പി. നായർ - ഡോക്ടർ എസ്.പി. പിള്ള - പപ്പൻ പിള്ള സി.ഐ. പോൾ - ഹസ്സൻ കുതിരവട്ടം പപ്പു - മധുപൻ ലളിതശ്രീ - കാമാക്ഷി ആറന്മുള പൊന്നമ്മ - ഗോപാലിന്റെ അമ്മ - വിജയലക്ഷ്മി - മുത്തശ്ശി - കൽപ്പന - ബാല നടി ഉർവ്വശി - ബാല നടി ശബ്‌ദട്രാക്ക്
ശ്രീകുമാരൻ തമ്പി , ബങ്കിം ചന്ദ്ര ചാറ്റർജി എന്നിവർ രചിച്ച ഈ ചിത്രത്തിലെ ഗാനങ്ങൾക്ക് ജി. ദേവരാജനാണ് സംഗീതം നൽകിയത്.
ഗാനം ഗായകർ വരികൾ നീളം (m: ss) 1 "കാട്ടിലോരു മലർക്കുളം" കോറസ്, ശാന്ത, എം.എസ്. രാജേശ്വരി ശ്രീകുമാരൻ തമ്പി 2 "സബർമതിതൻ സംഗീതം" പി. മാധുരി , കോറസ്, കാർത്തികേയൻ ശ്രീകുമാരൻ തമ്പി 3 "വന്ദേമാതരം" കെ ജെ യേശുദാസ് , പി. മാധുരി, കാർത്തികേയൻ ബങ്കിം ചന്ദ്ര ചാറ്റർജി 4 "വന്ദേ മാതം" [പതിപ്പ് 2] ഗായകസംഘം ബങ്കിം ചന്ദ്ര ചാറ്റർജി 5 "വിടരുന്ന മൊട്ടുകൾ" ശ്രീകുമാരൻ തമ്പി പരാമർശങ്ങൾ പുറംകണ്ണികൾ Vidarunna Mottugal ഇന്റർനെറ്റ് മൂവി ഡാറ്റാബേസിൽ
ക്രോ അമേരിക്കൻ ഇന്ത്യൻ വർഗ്ഗം Crow Indians, c. Crow Nation land Ledger drawing of a Cheyenne war chief and warriors (left) coming to a truce with a Crow war chief and warriors (right) A scout on a horse, 1908 "Eight Crow prisoners under guard at Crow agency, Montana, 1887" Buffalo Jump The Oath Apsaroke by Edward S. Curtis depicting Crow men giving a symbolic oath with a bison meat offering on an arrow Crow Lodge of Twenty-five Buffalo Skins , 1832–33 by George Catlin Crow men trading on horseback.
Painting of Holds The Enemy, a Crow warrior with split horn headdress and beaded wool leggings by E.A Burbank .
Hó-ra-tó-a, a Crow warrior with headdress, bison robe, and hair reaching the ground.
Painted by George Catlin , Fort Union 1832.
Crow moccasins Crow moccasins , c. Crow Tribal Council Chairperson Carl Venne and Barack Obama at the presidential campaign rally for Obama on the Crow Indian Reservation in Montana on 19 May 2008.
Obama was the first presidential candidate to visit the Crow Nation.
"ക്രോ" എന്നറിയപ്പെടുന്നത്, ചെറിയ അനേകം ചെറു ഗോത്രങ്ങൾ ചേർന്ന ഒരു അമേരിക്കൻ ഇന്ത്യൻ വംശമാണ്.
ഇവരുടെ ആദിമ വാസസ്ഥലം വയോമിങ് , മൊണ്ടാന , വടക്കൻ ഡെക്കോട്ട യുടെ ഭാഗങ്ങൾ ഉൾപ്പെടുന്ന, യെല്ലോ നദി യുടെ താഴ്വരയായിരുന്നു.
പഴയ മഹാസമതല പ്രദേശത്തു ജീവിച്ചിരുന്ന  ഈ ആദിമ വിഭാഗങ്ങളിൽ കൂടുതൽ പേരും ഇന്ന് മൊണ്ടാനയിലെ ഇന്ത്യൻ റിസർവേഷനിൽ ജീവിച്ചു വരുന്നു.
ഏതാനും പേർ പടിഞ്ഞാറൻ യു.എസിലെ പ്രധാന നഗരങ്ങളിലേയ്ക്കു ചേക്കേറിയിരിക്കുന്നു.
ഈ സമൂഹത്തിൽ സ്ത്രീകൾക്കു ഉന്നത സ്ഥാനമായിരുന്നു കല്പിക്കപ്പെട്ടിരുന്നത്.
ക്രോ (അബ്സരോക്ക) ഇന്ത്യൻസ് Crow Indians, c. ക്രോ രാഷ്ട്രത്തിൻറെ ഭൂമി Ledger drawing of a Cheyenne war chief and warriors (left) coming to a truce with a Crow war chief and warriors (right) A scout on a horse, 1908 by Edward S. Curtis "Eight Crow prisoners under guard at Crow agency, Montana, 1887" Buffalo Jump The Oath Apsaroke by Edward S. Curtis depicting Crow men giving a symbolic oath with a bison meat offering on an arrow Crow Lodge of Twenty-five Buffalo Skins , 1832–33 by George Catlin Crow men trading on horseback.
Three Crow men on their horses, Edward S. Curtis 1908 Painting of Holds The Enemy, a Crow warrior with split horn headdress and beaded wool leggings by E.A Burbank .
Pauline Small on horseback.
She carries the flag of the Crow Tribe of Indians.
As a tribal official, she is entitled to carry the flag during the Crow Fair Parade.
Delegation of important Crow chiefs, 1880.
From left to right: Old Crow, Medicine Crow, Long Elk, Plenty Coups , and Pretty Eagle .
“ ക്രോ ”  അഥവാ “ അബ്സരോക്ക ” ജനങ്ങൾ ചരിത്രപരമായി ഐക്യനാടുകളിലെ “ യെല്ലോ സ്റ്റോൺ ” നദിയുടെ താഴ്വരയിൽ വസിച്ചിരുന്ന അമേരിക്കൻ ഇന്ത്യൻ ജനതയാണ്.
അതിനു മുമ്പ് ക്രോ-ഹിതാസ്റ്റാ വർഗ്ഗക്കാരുടെ   പൂർവ്വകർ ഈറി തടാക ത്തിനു സമീപമുള്ള  ഒഹിയോ കണ്ട്രിയിൽ വസിച്ചിരുന്നതായി കണക്കാക്കപ്പെടുന്നു.
കൂടതൽ ശക്തരും ആയുധധാരികളുമായ വർഗ്ഗം എത്തിയതോടെ അവർ അവിടെ നിന്നു പാലായനം ചെയ്യുകയും കുറച്ചുകാലം വിന്നിപ്പെഗ് തടാക ത്തിനു തെക്ക് മനിറ്റോബ യില വസിക്കുകയും ചെയ്തു.
അവിടെ നിന്ന് വട്ക്കൻ ഡെക്കോട്ട യിലെ ഡെവിൾസ് ലേക്ക് പ്രദേശത്തെത്തിയ ഈ വർഗ്ഗം രണ്ടു വർഗ്ഗങ്ങളായി പരിയുകയും ഹിതാസ്റ്റാ വിഭാഗം പടിഞ്ഞാറൻ പ്രദേശത്തേയ്ക്കു നീങ്ങുകയും ചെയ്തു.
ചെയെന്നെ വർഗ്ഗത്തിൻറെയും അതിനുശേഷം സിയൂക്സുകളുടെയും (ലോക്കോട്ട) അതിക്രമിച്ചു കടക്കലിൻറെയും മറ്റും ഫലമായി ക്രോ വർഗ്ഗക്കാർ ഏറെക്കുറെ പടിഞ്ഞാറൻ ദിശയിലേയ്ക്ക് തള്ളിമാറ്റപ്പെട്ടു.
പുതുതായി എത്തിയ പ്രദേശത്ത് ആധിപത്യമുറപ്പിക്കുന്നതിന് ക്രോ വർഗ്ഗക്കാർ ഷോഷോൺ ബാൻറുകളുമായി (ബിക്കാഷെ - "People of the Grass Lodges") യുദ്ധം ചെയ്യുകയും അവരെ പടിഞ്ഞാറേയ്ക്ക് തുരത്തുകയും ചെയ്തു.
അബ്സരോക്ക എന്നുകൂടി അറിയപ്പെട്ടിരുന്ന ഈ വംശം ഒരു സിയൂൺ ഭാക്ഷഭേദമാണ് സംസാരിച്ചിരുന്നത് ഇന്നത്തെ വയോമിങ് മുതൽ മൊണ്ടാന യുൾപ്പെടെ മിസൌറി നദി യ്ക്കടുത്ത് വടക്കൻ ഡെക്കോട്ട വരെ വ്യാപിച്ചു കിടന്നിരുന്ന പ്രദേശത്തായിരുന്നു പിൽക്കാലത്ത് ഇവരുടെ അധിവാസമേഖല.
ഇരുപത്തിയൊന്നാം നൂറ്റാണ്ടിൽ ക്രോ വർഗ്ഗത്തിൻറെ പിന്തുടർച്ചക്കാർ ഫെഡറലായി അംഗീകരിക്കപ്പെട്ട് “ക്രോ ട്രൈബ് ഓഫ് മൊണ്ടാന” എന്ന പേരിൽ സംസ്ഥാനത്തിൻറെ മദ്ധ്യതെക്കൻ ഭാഗത്തുള്ള റിസർവേഷനിൽ അധിവസിച്ചുവരുന്നു.
ഈ വർഗ്ഗക്കാരെ “ക്രോ”, “അപ്സാലൂക്ക്”, “അപ്സരോക്കെ” എന്നിങ്ങനെയുള്ള പേരുകളിലും അറിയപ്പെട്ടിരുന്നു.
ഹിഡാസ്റ്റ വർഗ്ഗക്കാരാണ് ഇവരെ ക്രോ ജനങ്ങൾ ("people of the large-beaked bird"  എന്നു വിശേഷിപ്പിച്ചത്.
ഒരു കാലത്ത് ഈ ജനങ്ങൾ മിസിസിപ്പി നദിയുടെ പ്രഭവസ്ഥാനത്തെ മിനസോട്ട , വിസ്കോസിൻ പ്രദേശത്തു വസിച്ചിരുന്നു വിശാല സിയൂണ് വർഗ്ഗത്തിലെ “ഹിഡാസ്റ്റ” ഗോത്രത്തിൻറെ ഭാഗമായിരുന്നു.
പിന്നീട് ഹിഡാസ്റ്റ, വർഗ്ഗം ഇവരിൽ നിന്ന് അടർന്നുമാറി  സ്വതന്ത്ര വർഗ്ഗമായി പടിഞ്ഞാറേയ്ക്കു മാറുന്നതിന് തൊട്ടുമുമ്പ്   ഇവർ വടക്കൻ ഡെക്കോട്ടയിലെ “ഡെവിൾസ് ലേക്” മേഖലയിലേയ്ക്ക് വാസസ്ഥാനം മാറ്റിയിരുന്നു.
മൊണ്ടാനയില് സ്ഥിരവാസമാക്കുന്നതിനു തൊട്ടുമുമ്പ് ക്രോ വർഗ്ഗക്കാർ വീണ്ടും “മൌണ്ടൻ ക്രോ”, “റിവർ ക്രോ” എന്നിങ്ങനെ രണ്ട് ഗോത്രങ്ങളായി പിരിഞ്ഞു 1743 ൽ ക്രോ ജനങ്ങൾ ലൂയിസ്, ക്ലാർക്ക് എന്നീ രണ്ട് ഫ്രഞ്ച് പര്യവേക്ഷകരുമായി ഈ മേഖലയിൽ ഇന്നത്തെ മൊണ്ടാനിയലെ പട്ടണമായ ഹർഡിനിൽ വച്ച് ആകസ്‌മികസമാഗമം നടത്തി.
ആദ്യ യുറോപ്യൻ കണ്ടുമുട്ടൽ സമയത്ത് ഫ്രഞ്ച് പര്യവേക്ഷകർ ഇവരെ “Apsáalooke beaux hommes” (handsome men) എന്നു വിളിച്ചു.
ക്രോ ജനങ്ങൾ ആദ്യ ഫ്രഞ്ച് പര്യവേക്ഷകരെ “ baashchíile” (persons with yellow eyes) എന്നാണ് വിളിച്ചത്.
ആദ്യകാല ഫ്രഞ്ച് പര്യവേക്ഷകർ 1804 ൽ ഈ മേഖലയിൽ 3,500 അംഗങ്ങളിലധികമുള്ള 350 അമേരിക്കൻ ഇന്ത്യൻ പാർപ്പിടങ്ങൾ കണ്ടെത്തിയിരുന്നു.
മറ്റ് സമതലവാസികളായ ഇന്ത്യൻസിനെപ്പോലതന്നെ ക്രോ ജനങ്ങളും റ്റീപ്പീസ് എന്നറിയപ്പെട്ടിരുന്ന പാർപ്പിടങ്ങളിലാണ് വസിച്ചിരുന്നത്.
എന്നാൽ ഈ റ്റീപ്പീകൾ മറ്റ വർഗ്ഗക്കാരുടേതിനേക്കാൽ സാമാന്യം വലിപ്പമുള്ളവയായിരുന്നു.
ബലമുള്ള മരക്കാലുകളും കാട്ടുപോത്തുകളുടെ തുകലുമാണ് ടീപ്പീകളുടെ നിർമ്മാണത്തിനു പ്രധാനമായി ഉപയോഗിച്ചിരുന്നത്.
കാട്ടുപോത്തുകളായിരുന്നു ഈ വർഗ്ഗ്കാരുടെ പ്രധാന ആഹാരസ്രോതസ്.
അതേസമയം കാട്ടാടുകൾ, മാനുകൾ എന്നിവയേയും ഭക്ഷണാവശ്യത്തിനായി ഇവർ വേട്ടയാടിയിരുന്നു.
ക്രോ വർഗ്ഗത്തിലെ പൌരന്മാർ മുടി നീട്ടി വളർത്തുകയും അതിയായി അഭിമാനം കൊള്ളുകയും ചെയ്തിരുന്നു.
അതു ചിലസമയം തറയിലിഴയുന്ന രീതിയിൽ നീളമുണ്ടാകാറുണ്ടായിരുന്നു.
ഈ മുടി വിവിധ വസ്തുക്കളാൽ അലങ്കരിക്കുകയും ചെയ്തിരുന്നു.
ഇവരിടെ സ്ത്രീ ജനങ്ങൽക്ക് നീളം കുറച്ച് മുടി വളർത്തിയിരുന്നു.
പുരുഷന്മാർ സമർത്ഥരായ കുതരിസവാരിക്കാരും വേട്ടയിൽ പ്രാവീണ്യമുള്ളവരുമായിരുന്നു.
സ്ത്രീകൾ തങ്ങളുടെയും ഒപ്പം തന്നെ പുരുഷന്മാരുടെയും വസ്ത്രങ്ങളിൽ മുത്തുമണികളും മുള്ളൻ പന്നിയുടെ മുള്ളുകളും ഘടിപ്പിക്കുകയും മറ്റ് അലങ്ങാരപ്പണികൾ ചെയ്തു ഭംഗിയാക്കുന്നതിൽ അതീവ വൈദഗ്ദ്ധ്യമുള്ളവരായിരുന്നു.
വേട്ടയാടുന്നതിൽ വിദഗ്ദ്ധരായ ഈ അലഞ്ഞു തിരിയുന്ന വർഗ്ഗം വിചിത്രമായ ആരാധനാ സമ്പദായമുള്ളവരും കുതിരസവാരിയിൽ അതീവ പ്രാവീണ്യമുള്ളവരും വെള്ളക്കാരോട് പുഛമുള്ളവരുമായിരുന്നു എന്ന് പര്യവേക്ഷകരായ യൂറോപ്ന്മാർ കുറിച്ചിരിക്കുന്നു.
ഇവർ വെള്ളക്കാരെ കൊലപ്പെടുത്തിയിരുന്നില്ലെങ്കലും കൊള്ളയടിച്ചിരുന്നു.
സമതലങ്ങളിൽ വസിച്ചിരുന്ന മറ്റു ഇന്ത്യൻ വർഗ്ഗക്കാരേക്കാൾ അധികം കുതിരകൾ ഇവരുടെ കൈവശമുണ്ടായിരുന്നു.
1800 കളുടെ മദ്ധ്യത്തിൽ 10,000 വരെയും ഇരുപതാം നൂറ്റാണ്ടിൻറെ തുടക്കത്തിൽ 40,000 കുതിരകളും ഈ വർഗ്ഗത്തിൻറെ കൈവശത്തിലുണ്ടായിരുന്നു.
അതുപോലെ തന്നെ നായ്ക്കളേയും ഇവർ വളർത്തിയിരുന്നു.
ഒരു പര്യവേക്ഷകൻ 500 വരെയുള്ള നായ്ക്കളെ ഇവരുടെ കൂടെ കണ്ടതായി രേഖപ്പെടുത്തിയിരിക്കുന്നു.
പെൺവഴിക്കു മാത്രമുള്ള പിൻതുടർച്ചക്രമത്തിൽ ഈ വർഗ്ഗക്കാർ വിശ്വസിച്ചിരുന്നു.
ഭർത്താവ് ഭാര്യയുടെ കുടുംബത്തിനൊപ്പം നീങ്ങിയിരുന്നു.
ഈ വർഗ്ഗത്തിൽ വനിതകൾക്ക് ഉയർന്ന സ്ഥാനം കൽപ്പിക്കപ്പെട്ടിരുന്നു.
ഗോത്രനേതൃസ്ഥാനത്തേയ്ക്കു പോലും സ്ത്രീകൾ പരിഗണിക്കപ്പെട്ടിരുന്നു.
"ക്രോ" നേഷൻ ഭൂമി
ഇക്കാലത്ത് ഭൂരിപക്ഷം ക്രോ വർഗ്ഗക്കാരും മദ്ധ്യതെക്കൻ മൊണ്ടാനയിലെ 3,600 സ്ക്വയർ മൈലിൽ കൂടുതൽ വിസ്തീർണ്ണമുള്ള ക്രോ ഇന്ത്യൻ നിസർവ്വേഷനിൽ വസിക്കുന്നു.
ഐക്യനാടുകളിലെ ഏറ്റവും വലിയ ഇന്ത്യൻ റിസർവ്വേഷനുകൾ ഇതിന് അഞ്ചാം സ്ഥാനമാണുള്ളത്.
തെക്കു ഭാഗത്ത് വയോമിങും കിഴക്കുഭാഗത്ത് നോർത്തേൺ ചെയെന്നെ ഇന്ത്യന് റിസർവ്വഷനുമാണ് ഇതിന്റെ അതിരുകൾ.
2.3 മില്ല്യണ് ഏക്കറുകളിലായി വ്യാപിച്ചു കിട്ക്കുന്ന റിസർവ്വേഷൻറെയുള്ളിൽ ബിഗ്ഹോണ് മലനിരകളുടെ വടക്കേ അറ്റം (Bighorn), വുൾഫ് മലനിരകൾ, പ്രെയോർ മലനിരകൾ (Pryor) എന്നിവകൂടി ഉൾപ്പെട്ടതാണ്.
യെല്ലെ ടെയിൽ ഡാമിൽ നിന്ന് വടക്കോട്ടൊഴകുന്ന ബിഗ്ഹോണ് നദി മോണ്ടാനിയെല ഹാർഡിൻ പട്ടണത്തിനു പുറത്തുവച്ച് ലിറ്റൽ ബിഗ്ഹോണ് നദിയുമായി ലയിക്കുന്നു.
റിസർവ്വേഷൻ അതിർത്തിയ്ക്കു 10 മൈൽ വടക്കു പടിഞ്ഞാറായി ബില്ലിങ്സ് പട്ടണം നിലനിൽക്കുന്നു.
ക്രോ ഇന്ത്യൻ നേഷനിൽ രജിസ്റ്റർ ചെയ്ത ആകെയുള്ള 11,000 അംഗങ്ങളിൽ ഏകദേശം 8,000 പേർ ക്രോ ഇന്ത്യൻ റിസർവ്വേഷനിൽ വസിക്കുന്നു.
ഇവരിൽ 85 ശതമാനം പേർ അവരുടെ ആദ്യഭാക്ഷയായി ക്രോ ഭാക്ഷ സംസാരിക്കുന്നു.
അബ്സരോക്ക/ക്രോ ജനതയുടെ ക്രോ ഭാക്ഷയുടെ എഴുത്തു ഘടനയും (Apsáalooke ammaalaátuua) ഗോത്രഘടനയും വളരെ ദൃഢമായതാണ്.
വിശാല സിയോൺ ഭാക്ഷാ കുടുബത്തിൽപ്പെട്ടതാണ് ക്രോ ഇന്ത്യൻ ഭാക്ഷ.
ഈ വർഗ്ഗത്തിൻറെ ഗോത്ര ഘടനയിൽ (Apsáalooke Ashammalíaxxiia) നിരവധി ഉപ ഗോത്ര വിഭാഗങ്ങൾ നിലനിൽക്കുന്നു.
Ashshitchíte/the Big Lodge,     Ashhilaalíoo/ Newly Made Lodge Uuwatashe/ Greasy Mouth, Ashíiooshe/     Sore Lip Clan Xúhkaalaxche/ Ties the Bundle Clan Biliikóoshe/ Whistling Waters Clan     Ashkápkawiia/ Bad War Deeds Clan Aashkamne/ Piegan clan.
ഈ വർഗ്ഗ്ത്തിൻറ മുഖ്യ കാര്യാലയം ക്രോ ഏജൻസി യിൽ നിലനിൽക്കുന്നു.
ഇവിടെ ക്രോ വർഗ്ഗക്കാർ “ വാർഷിക ക്രോ മേള ” നടത്താറുണ്ട്.
ഈ മേളയിൽ പോവ്-വോവ് (pow-wow), കന്നുകാലികളെ ഉപയോഗിച്ചുള്ള വിനോദ പരിപാടികൾ (rodeo), ഘോഷയാത്ര എന്നിവ നടത്തുന്നു.
എല്ലാ വർഷവും ആഗസ്റ്റ് മാസത്തിലെ മൂന്നാമത്തെ വാരാന്ത്യത്തിൽ നടത്തപ്പെടുന്ന ഈ മേള നടത്തപ്പെടുന്നത്.
ഈ സമയത്ത് ക്രോ എജൻസി പ്രദേശം അറിയപ്പെടുന്നത് "The Teepee Capital of the World "  എന്ന അപരനാമത്തിലാണ്.
ലിറ്റിൽ ബിഗ് ഹോണ് നദീ താഴ്വര മുഴുവൻ ഇക്കാലത്ത് 1,500 ൽ അധികം റ്റീപ്പീകൾകൊണ്ടു നിറഞ്ഞിരിക്കും.
ശത്രുക്കളും മിത്രങ്ങളും
1740 മുതലുള്ള കാലഘട്ടങ്ങളിൽ സമതലങ്ങളിലെ വർഗ്ഗങ്ങൾ കൂടുതലായി കുതിരകളെ ഉപയോഗപ്പെടുത്തുവാൻ തുടങ്ങിയിരുന്നു.
സമതലങ്ങളിൽ നിന്നു സമതലങ്ങളിലേയ്ക്കു വേഗത്തിൽ നീങ്ങുന്നതിനും കൂടുതൽ കാര്യക്ഷമമായി കാട്ടുപോത്തുകളെ വേട്ടയാടുന്നതിനു ഇതുവഴി അവർക്കു സാധിച്ചു.
എന്നിരുന്നാലും വടക്കൻ മേഖലയിലെ അതികഠിനമായ ശീതകാലം തെക്കൻ മേഖലയിലെ സമതലങ്ങളിലെ വർഗ്ഗങ്ങളേക്കാൾ അവിടെയുള്ളവർക്ക് കടുത്ത പ്രയാസങ്ങൾ സൃഷ്ടിച്ചു.
ക്രോ , ഹിഡാസ്റ്റ , കിഴക്കൻ ഷോഷോൺ , വടക്കൻ ഷോഷോൺ വർഗ്ഗങ്ങൾ ഇക്കാലത്ത് കുതിരവളർത്തലിലും അവയുടെ വ്യാപാരത്തിലും ശ്രദ്ധയൂന്നുകയും വലിയ കുതിരപ്പറ്റങ്ങളുടെ അധിപരാകുകയും ചെയ്തു.
കിഴക്കും വടക്കുമുള്ള മറ്റു വർഗ്ഗങ്ങൾ ഈ സമയം രോമ വ്യവസായത്തിനും മലമ്പോത്തുകളെ വേട്ടയാടുന്നതിനും കൂടുതൽ കുതിരകളെ കൈക്കലാക്കുന്നതിനുമായി സമതലങ്ങളിലേയ്ക്കു കടന്നു കയറി.
ക്രോ വർഗ്ഗം കുതിരകൾ തീരെ കുറവുള്ള വർഗ്ഗങ്ങളുടെ മിന്നലാക്രമണങ്ങൾക്കും കുതിരമോഷണങ്ങൾക്കും വിധേയരായി.
ഈ കടന്നു കയറ്റക്കാരിൽ പ്രമുഖർ ബ്ലാക്ക്ഫൂട്ട് കോൺഫെഡറസി, ഗ്രോസ് വെഞ്ചർ , അസിനിബോയിൻ , പോവ്നീ , ഉട്ടെ എന്നീ ഇന്ത്യൻ വർഗ്ഗക്കാരായിരുന്നു.
പിന്നീട് ഇവർക്ക് ലക്കോട്ട വർഗ്ഗത്തെയും അവരുടെ സഖ്യകക്ഷികളായ “ അരപാഹോ ”, “ ചെയെന്നെ ” എന്നീ വർഗ്ഗങ്ങളെയും നേരിടേണ്ടതായി വന്നു.
ഇക്കൂട്ടരും തങ്ങളുടെ ശത്രുക്കളായ വർഗ്ഗങ്ങളിൽ നിന്നും കുതിരകളെ മോഷ്ടിച്ചിരുന്നു.
ക്രോ വർഗ്ഗത്തിന്റെ ഏറ്റവും പ്രധാന ശത്രുക്കൾ ബ്ലാക്ക്ഫൂട്ട് കോൺഫെഡറസിയും ലക്കോട്ട-ചെയെന്നെ-അരപാഹോ സഖ്യവുമായിരുന്നു.
ക്രോ വർഗ്ഗക്കാർ വടക്കൻ സമതലങ്ങളിലുള്ള “ ഫ്ലാറ്റ്ഹെഡ് ” വർഗ്ഗങ്ങളുമായി അപൂർവ്വമായി സംഘട്ടനത്തിലേർപ്പെട്ടിരുന്നുവെങ്കിലും പൊതുവായി ഇവർ സൌഹൃദത്തിലായിരുന്നു.
സമതലങ്ങളിലെ തന്നെ “ നെസ് പെർസ് ”, “ കുട്ടെനായി ”, “ ഷോഷോൺ ”, “ കിയോവ ”, “ കിയോവ അപ്പാഷെ ” വർഗ്ഗങ്ങൾ ക്രോ വർഗ്ഗക്കാരുമായി സഖ്യത്തിലാണ് കഴിഞ്ഞിരുന്നത്.
കിയോവ, കിയോവ അപ്പാഷെ ബാൻറുകൾ പിന്നീട് തെക്കൻ ഭാഗങ്ങളിലേയ്ക്കു ചേക്കേറുകയും ക്രോ വർഗ്ഗം അവിടെ പ്രബല വർഗ്ഗമായി 18, 19 നൂറ്റാണ്ടുകളിൽ തുടരുകയും ചെയ്തു.
ഇക്കാലത്താണ് രോമ വ്യവസായം വളരെയധികം അഭിവൃദ്ധിപ്പെട്ടത്.
വടക്കൻ സമതലങ്ങളിലെ ഇന്ത്യൻ രാഷ്ട്രങ്ങളുമായി സൌഹൃദത്തിലായിരുന്ന രോമ വ്യപാരം ചെയ്തിരുന്ന അതിശക്തരായ “ അയൺ കോൺഫെഡറസി ” (Nehiyaw-Pwat) ക്രോ ഇന്ത്യൻസിൻറെ ശത്രുക്കളായി പരിണമിച്ചു.
ഈ കോൺഫെഡറസിയിൽ “ പ്ലെയിൻസ് ക്രീ ”, “ അസിനിബൊയിൻ ”, “ സ്റ്റോണി ” ( Stoney ), “ സൌൾറ്റ്യൂക്സ് ” ( Saulteaux ), “ ഒജിബ്വേ ” ( Ojibwe ), “മെറ്റിസ്” ( Métis ) വർഗ്ഗങ്ങളും ഉൾപ്പെട്ടിരുന്നു.
കോളേജ് ഓഫ് ക്ലൈമറ്റ് ചേഞ്ച് ആന്റ് എൻവിറോണ്മെന്റൽ സയൻസ്
കേരളത്തിലെ തൃശ്ശൂർ ജില്ലയിലെ വെള്ളാനിക്കരയിൽ സ്ഥിതിചെയ്യുന്ന സ്ഥാപനമാണ് കാലാവസ്ഥ വ്യതിയാന പരിസ്ഥിതി ശാസ്ത്ര കോളേജ് .
കാലാവസ്ഥാ വ്യതിയാനത്തെക്കുറിച്ച് പഠിക്കുന്നതിനായി 2010ൽ കേരള കാർഷിക സർവകലാശാലയാണ് ഈ സ്ഥാപനം ആരംഭിച്ചത് .
മുമ്പ് അക്കാദമി ഓഫ് ക്ലൈമറ്റ് ചേഞ്ച് എജ്യുക്കേഷൻ ആൻഡ് റിസർച്ച് (എസിസിഇആർ) എന്നാണ് അറിയപ്പെട്ടിരുന്നത്.
കാലാവസ്ഥാ വ്യതിയാന പൊരുത്തപ്പെടൽ എന്ന വിഷയത്തിൽ എം. എസ്. സി  (ഇന്റഗ്രേറ്റഡ്) അഞ്ച് വർഷത്തെ കോഴ്സുണ്ട്.
കാലാവസ്ഥാ വ്യതിയാനവും പരിസ്ഥിതി ശാസ്ത്രവും എന്ന വിഷയത്തിൽ ബി. എസ്. സി നാല് വർഷത്തെ കോഴ്സും നടത്തുന്നു.
ചരിത്രം 2012 നവംബർ 2
2010 സെപ്റ്റംബർ 6ന് കോഴ്സ് ഉദ്ഘാടനം ചെയ്തപ്പോൾ ആദ്യ ബാച്ചിന്റെ പ്രാരംഭ ക്ലാസുകൾ എറണാകുളം പനങ്ങാടിലെ ഫിഷറീസ് കോളേജിലായിരുന്നു ആരംഭിച്ചത്.
2010ൽ സി. ഒ. എഫിനെ കേരള ഫിഷറീസ് ആൻഡ് ഓഷ്യൻ സ്റ്റഡീസിൽ നിന്ന് വേർപെടുത്തിയ ശേഷം, വിദ്യാർത്ഥികളെ താൽക്കാലികമായി വെള്ളാനിക്കരയിലെ കേരള കാർഷിക സർവ്വകലാശാലയുടെ പ്രധാന കാമ്പസിൽ സ്ഥിതിചെയ്യുന്ന ഒരു കെട്ടിടത്തിലേക്ക് മാറ്റി.
ജി. എസ്. എൽ. എച്ച്. വി പ്രസാദ് റാവുവായിരുന്നു ആദ്യത്തെ സ്പെഷ്യൽ ഓഫീസർ.
2015 വരെ വിദ്യാർത്ഥികൾ അവിടെ തുടർന്നു, ഏകദേശം അഞ്ച് വർഷത്തെ കാലയളവിൽ കോളേജ് അതിന്റെ പൂർണ്ണ ശേഷിയിലേക്ക് വളർന്നു.
2015 സെപ്റ്റംബർ 28ന് അന്നത്തെ കേരള മുഖ്യമന്ത്രിയായിരുന്ന ഉമ്മൻ ചാണ്ടിയാണ് പുതിയ കോളേജ് കെട്ടിടം ഉദ്ഘാടനം ചെയ്തത്.
2020ൽ കോളേജിന്റെ പേര് കോളേജ് ഓഫ് ക്ലൈമറ്റ് ചേഞ്ച് ആൻഡ് എൻവയോൺമെന്റൽ സയൻസ് എന്ന് മാറ്റുകയും  ഒരു പുതിയ ‍ഡി്ഗ്രി കോഴ്സ് ആരംഭിക്കുകയും ചെയ്തു.
കാലാവസ്ഥാ വ്യതിയാനവും പരിസ്ഥിതി ശാസ്ത്രവും എന്ന വിഷയത്തിൽ ബി.എസ്.സി (ഓണേഴ്സ്) കോഴ്സ് നടത്തുന്നു.
കോഴ്സുകൾ എം. എസ്. സി. (ഇന്റഗ്രേറ്റഡ്) കാലാവസ്ഥാ വ്യതിയാന പൊരുത്തപ്പെടുത്തൽ ബി. എസ്സി (ഓണേഴ്സ്) കാലാവസ്ഥാ വ്യതിയാനവും പരിസ്ഥിതി ശാസ്ത്രവും അവലംബങ്ങൾ
കേറ്റ് വിൻസ്ലെറ്റ് ഇംഗ്ലീഷ് വിലാസം https://ml.wikipedia.org/wiki/Kate_Winslet
കേറ്റ് എലിസബത്ത് വിൻസ്ലെറ്റ് (ജ: 5 ഒക്ടോബർ, 1975) ഒരു ഇംഗ്ലീഷ് നടിയാണ്.
മൂന്ന് അക്കാഡമി ഫിലിം അവാർഡുകൾ, പുരസ്കാരങ്ങൾ ഉൾപ്പെടെ അക്കാഡമി, എമ്മി, ഗ്രാമി, പുരസ്കാരങ്ങൾ നേടിയ ചുരുക്കം ചില അഭിനേത്രികളിൽ ഒരാളാണ് കേറ്റ്.
ഇംഗ്ലണ്ടിലെ റെഡിങ് പട്ടണത്തിൽ സാലി ആൻന്റെയും(മാതാവ്) റോജർ ജോൺ വിൻസ്ലെറ്റ്(പിതാവ്)ന്റെയും മകളായി ജനിച്ച കേറ്റിന്റെ അഭിനയ ജീവിതത്തിന്റെ തുടക്കം 1991ൽ ബ്രിട്ടീഷ് ടെലിവിഷനിൽ അഭിനേത്രിയായിട്ടായിരുന്നു .
ബെർക്ക്ഷയറിൽ വളർന്ന വിൻസ്ലെറ്റ് ചെറുപ്പത്തിൽ തന്നെ നാടകത്തിൽ പരിശീലനം നേടിയിരുന്നു.
ഇവരുടെ ആദ്യ ചലച്ചിത്രമായ "ഹെവൻലി ക്രീചേഴ്സ് " (1994), നിരൂപകരുടെ പ്രശംസ ഏറ്റുവാങ്ങി.
തുടർന്ന് "സെൻസ് ആൻഡ്‌  സെൻസിബിലിറ്റി"  (1995), ടൈറ്റാനിക് (1997),എന്നീ ചലച്ചിത്രങ്ങൾ അവരെ പ്രശസ്തിയിലേക്ക് ഉയർത്തി.
മൂന്ന് വിവാഹങ്ങളിൽനിന്നുമായി മൂന്ന് കുട്ടികളുടെ അമ്മയാണ് ഇവർ.
അവലംബം ↑ ↑ ↑ ↑ Kate Winslet എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിഹാർ തടാകം
മുംബൈയിൽ വിഹാർ ഗ്രാമത്തിന് സമീപം സ്ഥിതിചെയ്യുന്ന ഒരു ശുദ്ധജലതടാകമാണ് വിഹാർ തടാകം.
സഞ്ജയ് ഗാന്ധി ദേശീയോദ്യാനത്തിന്റെ ഭാഗമാണ് ഈ തടാകം.
ദക്ഷിണ മുംബൈയിലേക്കുള്ള കുടിവെള്ളത്തിന്റെ ഒരു സ്രോതസ്സ് കൂടിയാണ് വിഹാർ .
ഒരു പ്രാചീന ബുദ്ധവിഹാരത്തിൽ നിന്നുമാണ് ഇവിടെയുള്ള ഗ്രാമത്തിനും ഈ തടാകത്തിനും വിഹാർ എന്ന പേര് ലഭിച്ചത്.
ഈ ബുദ്ധവിഹാരത്തേക്കുറിച്ചുള്ള ലിഖിതങ്ങൾ ലഭ്യമായിരുന്നുവെങ്കിലും കൃത്യമായ സ്ഥാനം വെളിവാക്കപ്പെട്ടത് 2017-ൽ മുംബൈ സർവ്വകലാശാലയിലെ ഒരു ഗവേഷണസംഘത്തിന്റെ കണ്ടെത്തലിലൂടെയാണ് .
ചരിത്രം വിഹാർ തടാകത്തിന്റെ സ്ഥാനം
1845 ജൂൺ മാസത്തിൽ മുംബൈയിൽ കുടിവെള്ളക്ഷാമം രൂക്ഷമായതിനേത്തുടർന്ന് ഒരു പ്രക്ഷോഭം നടക്കുകയുണ്ടായി.
ബ്രിട്ടീഷ് സർക്കാർ നിയോഗിച്ച രണ്ടംഗ കമ്മിറ്റി ഇതേക്കുറിച്ച് പഠിക്കുകയും കൃതൃമജലസംഭരണികളുടെ നിർമ്മാണം അനിവാര്യമാണെന്ന് കണ്ടെത്തുകയും ചെയ്തു.
മിഠി നദി കേന്ദ്രീകരിച്ച് മൺസൂൺ കാലത്ത് ഉണ്ടാവാറുള്ള ശുദ്ധജലപ്രവാഹത്തെ തടയണ കെട്ടി ശേഖരിക്കുവാനായി ഒരു പദ്ധതി തയ്യാറാക്കപ്പെട്ടു .
ഇതിനെ അനുകൂലിച്ച് 1850-ൽ ക്യാപ്റ്റൻ ക്രോഫോർഡ് ഒരു റിപ്പോർട്ട് സമർപ്പിച്ചു.
‘വിഹാർ വാട്ടർ വർക്ക്സ്’ എന്ന പേരിൽ 1856-ൽ തുടങ്ങിയ പദ്ധതി 1860-ൽ പൂർത്തിയായി.
ഈ ജലസംഭരണത്തിന്റെ ഭാഗമായി രൂപം കൊണ്ടവയാണ് തുൾസി തടാകം , വിഹാർ തടാകം, പവായ് തടാകം എന്നിവ.
തുൾസി, വിഹാർ എന്നീ തടാകങ്ങൾ സഞ്ജയ് ഗാന്ധി ദേശീയോദ്യാനത്തിനുള്ളിലും പവായ് തടാകം ഇതിനു പുറത്തുമാണ്.
തിരുനല്ലൂർ കരുണാകരൻ ഇംഗ്ലീഷ് വിലാസം https://ml.wikipedia.org/wiki/Thirunalloor_Karunakaran
മലയാളത്തിലെ കവിയും സാഹിത്യകാരനും ഭാഷാ പണ്ഡിതനും വിവർത്തകനും അദ്ധ്യാപകനുമായിരുന്നു തിരുനല്ലൂർ കരുണാകരൻ .
1924 ഒക്ടോബർ 8 -ന്‌ കൊല്ലം താലൂക്കിൽ അഷ്ടമുടിക്കായൽത്തീരഗ്രാമമായ പെരിനാട് ‌ പി.കെ.പത്മനാഭന്റെയും എൻ. ലക്ഷ്മിയുടെയും മകനായാണ്‌ തിരുനല്ലൂർകരുണാകരൻ ജനിച്ചത്‌.
പ്രാഥമികവിദ്യാഭ്യാസവും സംസ്‌കൃതപഠനവും ഒന്നിച്ചായിരുന്നു.
എൽ.സി.ക്ക്‌ പ്രാക്കുളം എൻ.എസ്‌.
ഇംഗ്ലീഷ്‌ ഹൈസ്ക്കൂളിലും ബി.എ.യ്ക്ക്‌ കൊല്ലം എസ്‌.
എൻ.കോളേജിലും പഠിച്ചു.
ചരിത്രത്തിൽ ബിരുദം നേടിയ ഇദ്ദേഹം‌ കൊല്ലം എസ്‌.
എൻ. കോളേജിൽ മലയാളം ട്യൂട്ടറായാണ് ഔദ്യോഗികജീവിതം ആരംഭിച്ചത്.
ഒരു വർഷം ജോലി ചെയ്തു.
1954 -ൽ യൂണിവേഴ്‌സിറ്റി കോളേജിൽ നിന്ന്‌ മലയാള സാഹിത്യത്തിൽ എം.എ നേടി.
ആ വർഷം തന്നെ കോളേജ്‌ അദ്ധ്യാപകനായി സർക്കാർ സർവീസിൽ പ്രവേശിച്ചു.
ആദ്യത്തെ മൂന്നുവർഷം ഗവ.
ആർട്‌സ്‌ കോളേജിലും അതിനുശേഷം 1975-വരെ യൂണിവേഴ്‌സിറ്റി കോളേജിലും.
1975-ൽ കേരള പബ്ലിക്‌ സർവീസ്‌ കമ്മീഷൻ അംഗമായി.
1981 -ൽ ഔദ്യോഗിക ജീവിതത്തിൽനിന്ന്‌ വിരമിച്ചു.
1989 മുതൽ 1994 വരെ ജനയുഗം വാരികയുടെ മുഖ്യപത്രാധിപസ്ഥാനം വഹിച്ചു.
1973 -ൽ സോവിയറ്റ്‌ റഷ്യയിൽ നടന്ന എഴുത്തുകാരുടെ സമ്മേളനത്തിൽ പങ്കെടുത്ത ഇന്ത്യൻ പ്രതിനിധിസംഘത്തിൽ അംഗമായിരുന്നു.
സാഹിത്യവും ദർശനവും
മലയാള കവിതയിലെ അരുണ ദശകത്തിലെ കവികളിൽ പ്രമുഖനായിരുന്ന അദ്ദേഹംപലപ്പോഴായി രചിച്ച ലളിതഗാനങ്ങൾ, കുട്ടിക്കവിതകൾ, നാടകഗാനങ്ങൾ , മാര്ച്ചിംഗ് ഗാനങ്ങൾ, കഥപ്രസംഗങ്ങൾ ,സംസ്കൃത കവിതകൾ   തുടങ്ങി നിരവധി രചനകൾ പുസ്തക രൂപത്തിൽ ആക്കിയിട്ടില്ല .
കുമാരനാശാൻറെ 'ച്ണ്ഡാല ഭിക്ഷുകി 'യുടെ സംസ്കൃത പരിഭാഷയും ഭാരതീയ സൗന്ദര്യ ശാസ്ത്രത്തെക്കുറിച്ചുള്ള നിരവധി ലേഖനങ്ങളും ഇതിൽ പെടുന്നു .
ലഘുവായ ഭാവഗീതങ്ങൾ,ദീർഘമായ ആഖ്യാനകവിതകൾ, കുട്ടിക്കവിതകൾ, നാടൻപാട്ടിൻറെ ലളിത്യമുള്ള ഗാനങ്ങൾ ,പുരാണ പുനർവ്യാഖ്യാനങ്ങൾ  എന്നിങ്ങനെ വിവിധ ശൈലിയിലുള്ള ര‍ചനകളുൾക്കൊള്ളുന്ന കാവ്യ പ്രപഞ്ചമാണ് തിരുനല്ലൂരിൻറേത്.
ഇന്ത്യൻ തത്ത്വചിന്തയിലും മാർക്സിസമുൾപ്പെടെയുള്ള പാശ്ചാത്യ ചിന്തയിലും  പാണ്ഡിത്യമുണ്ടായിരുന്ന അദ്ദേഹംജീവിതാന്ത്യം വരെ കമ്മ്യൂണിസ്റ്റാശയങ്ങളിൽ വിശ്വാസം പുലർത്തി .
അന്ത്യസമയത്ത്     രാമായണത്തെ പുനർ വ്യാഖ്യാനം ചെയ്യുന്ന, പന്ത്രണ്ട് സർഗ്ഗങ്ങളായി വിഭാവനം ചെയ്ത 'സീത' എന്ന ദീർഘ കാവ്യത്തിൻറെ രചനയിലായിരുന്നു..
ഭാരതീയ തത്ത്വചിന്ത മുഖ്യമായും ഭൗതികവാദ പരമാണെന്നും ഭഗവദ്ഗീതയെയും ശങ്കരദർശനത്തെയും
വിമർശനപരമായി വിലയിരുത്തേണ്ട്തുണ്ടെന്നും അദ്ദേഹം വാദിച്ചു.
തിരുനല്ലൂർ കരുണാകരന്റെ കവിതകൾ എന്ന സമാഹാരത്തിന്‌ 1985 -ലെ ആശാൻ പുരസ്കാരവും 1988 -ലെ വയലാർ അവാർഡും ലഭിച്ചു.